

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΜΑΓΝΗΣΙΑΣ**

**ΔΗΜΟΣ ΒΟΛΟΥ**

**ΣΧΟΛΙΚΗ ΕΠΙΤΡΟΠΗ ΠΡΩΤΟΒΑΘΜΙΑΣ**

**ΕΚΠΑΙΔΕΥΣΗΣ (ΝΠΔΔ)**

**ΤΗΛ. 24210-28517**

**Βόλος, 7/7/2022**

**Αριθ. Πρωτ.2341**

**ΔΙΑΚΗΡΥΞΗ ΑΝΟΙΚΤΟΥ ΔΙΑΓΩΝΙΣΜΟΥ ΕΚΜΙΣΘΩΣΗΣ ΚΥΛΙΚΕΙΟΥ**

**ΤΩΝ 24οu&15ουΔΗΜΟΤΙΚΟY ΣΧΟΛΕΙΟY ΒΌΛΟΥ»**

Η Σχολική Επιτροπή Πρωτοβάθμιας Εκπαίδευσης Δήμου Βόλου (ΝΠΔΔ)

**1. Προκηρύσσει ανοικτό πλειοδοτικό διαγωνισμό** με σφραγισμένες προσφορές για την μίσθωση του Σχολικού Κυλικείου των **24ου&15ουΔημοτικών Σχολείων Βόλος (Δαβάκη Τέρμα 76 – Χρυσοχοϊδη, Τηλέφωνο επικοινωνίας σχολείου 2421072374& 2421070156 και σχολική επιτροπή 2421028517, 18).**

**2**.**Καθορίζει** τους όρους της διακήρυξης με τους οποίους θα διενεργηθεί ο διαγωνισμός, σύμφωνα με τις διατάξεις:

- της με αριθμ. 64321/Δ4/16-5-2008 (ΦΕΚ 1003/30/5/2008 Τ.Β’) ΚΥΑ Εσωτερικών και Εθνικής Παιδείας και Θρησκευμάτων με θέμα «Λειτουργία κυλικείων δημοσίων σχολείων»,

- της με αριθμ.11526/Δ4/10-9-2010 (ΦΕΚ 1541/Β/2010) ΚΥΑ που τροποποιεί το πρώτο εδάφιο της παραγράφου 26 της αριθμ.64321/Δ4/16-05-2008 ΚΥΑ,

- της με αριθμ. Φ2/1553/129578/Δ1/04.08.2016 (ΦΕΚ 2646/25.08.2016τ.Β’) ΚΥΑ Εσωτερικών και Διοικητικής Ανασυγκρότησης και Παιδείας, Έρευνας και Θρησκευμάτων,

- Και την υπ. Αριθμ.**33/2022** απόφαση της Σχολικής Επιτροπής Πρωτοβάθμιας Εκπαίδευσης Δήμου Βόλου,

ως εξής:

**Άρθρο 1ο**

**Τόπος και χρόνος του διαγωνισμού**

Οδιαγωνισμός και η αποσφράγιση των προσφορών **θα γίνει δημόσια** ενώπιον της Επιτροπής διενέργειας του διαγωνισμού στα Γραφεία της Σχολικής Επιτροπής Α/θμιας Εκπ/σης Δήμου Βόλου (Αρ. Ζάχου – Επτά Πλατανίων, κτίριο Μουρτζούκου) στις**26/8/2022,** ημέρα Παρασκευή και από ώρα **10:30 πμ έως 10:45 πμ** (ώρα λήξης κατάθεσης δικαιολογητικών) και από **10:45 πμ έως 11:00 πμ** (ώρα ανοίγματος προσφορών), ενώπιον της επιτροπής διενέργειας του διαγωνισμού.

**Αν η δημοπρασία κριθεί άγονη θα επαναληφθεί στις 16/9/2022**, ημέρα Παρασκευή και από ώρα **10:30 πμ έως10:45 πμ** (ώρα λήξης κατάθεσης δικαιολογητικών) και από **10:45 πμ έως 11:00 πμ** (ώρα ανοίγματος προσφορών).

Αν για λόγους ανωτέρας βίας δεν είναι δυνατόν να διενεργηθεί ο διαγωνισμός δύναται να μεταφερθεί η διενέργεια διαγωνισμού την επόμενη εβδομάδα την ίδια μέρα και ώρα.

Όσοι θα παρευρίσκονται στη διαδικασία αποσφράγισης των προσφορών, λαμβάνουν γνώση όλων των στοιχείων και των προσφορών όσων συμμετέχουν στο διαγωνισμό.

Σε περίπτωση αποτυχίας και του επαναληπτικού διαγωνισμού, γίνεται απευθείας ανάθεση του κυλικείου σε πρόσωπο που διαθέτει τις νόμιμες προϋποθέσεις, αφού υποβάλλει τα δικαιολογητικά που προβλέπονται από την απόφαση αυτή. Σε περίπτωση μη ύπαρξης ενδιαφερομένων για απευθείας ανάθεση, μπορεί να γίνει απευθείας ανάθεση σε άτομα του σχολικού περιβάλλοντος, πάσης φύσεως βοηθητικού προσωπικού που απασχολείται με οποιαδήποτε σχέση εργασίας. Οι όροι της απευθείας ανάθεσης δεν μπορεί να είναι δυσμενέστεροι των προβλεπομένων όρων της προκήρυξης . Το ποσό της ανάθεσης δεν μπορεί να είναι μικρότερο από το ελάχιστο όριο που καθορίζεται στο άρθρο 11(ΦΕΚ 1003/2008).

Το άτομο του σχολικού περιβάλλοντος που συνταξιοδοτείται ή αποχωρεί από το σχολείο για οποιοδήποτε λόγο, εξακολουθεί να έχει την εκμετάλλευση του κυλικείου μέχρι την καταληκτική ημερομηνία της σύμβασής του. Στην καθαρίστρια που έχει αναλάβει την εκμετάλλευση του κυλικείου, απαγορεύεται να καθαρίζει τους χώρους του σχολείου κατά τη διάρκεια λειτουργίας του κυλικείου. Ο καθαρισμός θα γίνεται υποχρεωτικά πριν ή μετά το ωράριο λειτουργίας του κυλικείου. Για τα λοιπά πρόσωπα η ενασχόλησή τους με τη λειτουργία του κυλικείου δεν πρέπει να εμποδίζει την εκτέλεση των κυρίων καθηκόντων τους.

**Τα Δικαιολογητικά και οι Προσφορές** που υποβάλλονται στην Επιτροπή **μετά την έναρξη** της διαδικασίας αποσφράγισης δεν αποσφραγίζονται, αλλά παραδίδονται στους ενδιαφερομένους ως εκπρόθεσμες.

Αντιπροσφορές δεν γίνονται δεκτές και σε περίπτωση υποβολής τους **απορρίπτονται** ως απαράδεκτες.

**Άρθρο 2ο**

**Χρονική διάρκεια μίσθωσης**

Η διάρκεια της εκμίσθωσης θα είναι για **εννέα (9) χρόνια** . Θα αρχίσει με την υπογραφή της σύμβασης και θα λήξει την 30η Ιουνίου του 2031 χωρίς καμία περαιτέρω παράταση.

Στην περίπτωση που ο αναδειγμένος πλειοδότης δεν προσέλθει μέσα σε 10 ημέρες από την κατακύρωση του διαγωνισμού, για την υπογραφή της σύμβασης, ή παραιτηθεί, η εγγύηση συμμετοχής καταπίπτει υπέρ της Σχολικής Επιτροπής και επιπλέον καταβάλει και το ποσό για τα έξοδα δημοσίευσης.

**Άρθρο 3ο**

**Ελάχιστο όριο προσφοράς ανά μαθητή ορίζεται το ποσό των 4,00 ευρώ € ετησίως.**

**Ο συνολικός αριθμός μαθητών για το 24ο Δημοτικό Σχολείο Βόλου είναι:99 μαθητές & 15ο Δημοτικό Σχολείο Βόλου είναι: 99 μαθητές, σύνολο μαθητών: 198για το σχολικό έτος 2022-2023.**

Ο προσφέρων θεωρείται ότι αποδέχεται πλήρως και ανεπιφύλακτα όλους του όρους της διακήρυξης και τις διατάξεις:

της με αριθμ. 64321/Δ4/16-5-2008 (ΦΕΚ 1003/30/5/2008 Τ.Β’) ΚΥΑ Εσωτερικών και Εθνικής Παιδείας και Θρησκευμάτων με θέμα «Λειτουργία κυλικείων δημοσίων σχολείων»

της με αριθμ.11526/Δ4/10-9-2010 (ΦΕΚ 1541/Β/2010) ΚΥΑ που τροποποιεί το πρώτο εδάφιο της παραγράφου 26 της αριθμ.64321/Δ4/16-05-2008 ΚΥΑ

της με αριθμ. Φ2/1553/129578/Δ1/04.08.2016 (ΦΕΚ 2646/25.08.2016τ.Β’) ΚΥΑ Εσωτερικών και Διοικητικής Ανασυγκρότησης και Παιδείας, Έρευνας και Θρησκευμάτων.

**Άρθρο 4ο**

**Δικαίωμα συμμετοχής**

Δικαίωμα συμμετοχής στον παραπάνω πλειοδοτικό διαγωνισμό έχουν:

α) Φυσικά πρόσωπα καθώς και δημοτικά ή νομικά πρόσωπα.

β) Πολίτες των κρατών - μελών της Ευρωπαϊκής Ένωσης, γνώστες της Ελληνικής γλώσσας.

Το επίπεδο γλωσσομάθειάς τους για την καλή εκτέλεση των καθηκόντων τους διαπιστώνεται από την Επιτροπή διενέργειας του Διαγωνισμού.

**Δεν γίνονται δεκτοί στο διαγωνισμό:**

α) Όσοι απασχολούνται στο δημόσιο ή σε Ν.Π.Δ.Δ. με οποιαδήποτε εργασιακή σχέση

β) Συνταξιούχοι

γ) Όσοι έχουν κώλυμα διορισμού στο Δημόσιο, σύμφωνα με τα άρθρα 4, (παρ. 1, 2, 3 και 4), 5, 7, 8 και 9 του Ν. 3528/2007 ΦΕΚ 26 τ.Α'/9.2.07.

δ) Όσοι είναι ανάδοχοι εκμετάλλευσης άλλου κυλικείου Δημόσιου ή Ιδιωτικού Σχολείου.

**Άρθρο 5ο**

**Δικαιολογητικά συμμετοχής**

α) **Έγγραφη αίτηση** με πλήρη στοιχεία του διαγωνιζομένου.

β) **Έγγραφη οικονομική προσφορά** που εμπεριέχει το προσφερόμενο ποσό σε ευρώ για κάθε μαθητή,η οποία θα τοποθετείται **σε ξεχωριστό** από τα άλλα δικαιολογητικά, σε **κλειστό αδιαφανή φάκελο**, καθαρογραμμένη χωρίς σβησίματα, προσθήκες, διορθώσεις. Τυχόν διόρθωση μονογράφεται από τον ενδιαφερόμενο.

Η Επιτροπή διενέργειας του διαγωνισμού κατά τον έλεγχο, αφού καθαρογράψει τη διόρθωση, τη μονογράφει και τη σφραγίζει. Η προσφορά απορρίπτεται, όταν υπάρχουν σε αυτή διορθώσεις, οι οποίες την καθιστούν ασαφή κατά την κρίση της Επιτροπής διενέργειας του διαγωνισμού.

Το ελάχιστο ποσό προσφοράς από τους ενδιαφερόμενους ορίζεται στα τέσσερα (4,00) ευρώ ανά μαθητή ετησίως.

γ)**Πιστοποιητικό προϋπηρεσίας** σε εκμίσθωση σχολικού κυλικείου από την αντίστοιχη Σχολική Επιτροπή.

δ) **Πιστοποιητικό πολυτεκνίας** από τον αρμόδιο φορέα ή Δημόσιας Αρχής

ε**)Πιστοποιητικό φορολογικής ενημερότητας.**

στ)**Πιστοποιητικό Εισαγγελίας** ότι δεν είναι φυγόποινος ή φυγόδικος.

ζ) **Πιστοποιητικό Ποινικού Μητρώου**

η) Για τη συμμετοχή στο διαγωνισμό, θα καταβληθεί ως **εγγύηση** το ποσό των 300€.

Στους αποτυχόντες του διαγωνισμού, το ποσό θα επιστραφεί ταυτόχρονα με την λήξη της διενέργεια του διαγωνισμού, εκτός του πλειοδότη ο οποίος πρέπει να καταβάλλει συμπληρωματικά αντίστοιχο ποσό ή εγγυητική επιστολή που να καλύπτει συνολικά το 20% του ετήσιου μισθώματος και το οποίο θα παρακρατηθεί καθ’ όλη τη διάρκεια της σύμβασης και θα επιστραφεί με τη λήξη αυτής άτοκα, πλην της περίπτωσης καταγγελίας ή πρόωρης λήξης της σύμβασης, οπότε καταπίπτει υπέρ της Σχολικής Επιτροπής.

Επίσης η εγγύηση συμμετοχής του διαγωνισμού καταπίπτει υπέρ της Σχολικής Επιτροπής όταν διαπιστωθεί ότι υπάρχει εσκεμμένη καθυστέρηση στην ολοκλήρωση της διαδικασίας.

Όσοι από τους συμμετέχοντες παρακωλύουν την διενέργεια του διαγωνισμού, αυτομάτως αποκλείονται με απόφαση του ΔΣ από την παρούσα διαδικασία καθώς κι από κάθε μελλοντικό διαγωνισμό και θα επιβαρύνονται με την παρακράτηση της εγγύησης συμμετοχής τους και με την καταβολή των εξόδων δημοσίευσης καθώς επίσης και οποία άλλη οικονομική ζημία έχει υποστεί η Σχολική Επιτροπή.

Ο εκμεταλλευτής του κυλικείου έχει την υποχρέωση να αναλάβει υπηρεσία εντός 30 ημερών από την έναρξη του διδακτικού έτους. Σε διαφορετική περίπτωση λύεται η συνεργασία και η Σχολική Επιτροπή καταγγέλλει την σύμβαση

θ) **Υπεύθυνη δήλωση** του Ν. 1599/86 στην οποία δηλώνεται ότι δεν είναι ανάδοχοι εκμετάλλευσης άλλου κυλικείου δημοσίου ή ιδιωτικού σχολείου.

ι) **Πιστοποιητικό δημόσιας αρχής** από το οποίο να προκύπτει η ιδιότητα γονέα μονογονεϊκής οικογένειας

ια**) Πιστοποιητικό του ΕΦΕΤ**ή να είναι πιστοποιημένος είτε μέσω **(ΕΟΠΠΕΠ**) είτε μέσω εναλλακτικών σχημάτων (**ΕΣΥΔ)**

ιβ)Για τη συμμετοχή των δημοτικών νομικών προσώπων απαιτούνται όλα τα ανωτέρω δικαιολογητικά εκτός του πιστοποιητικού Εισαγγελίας, της υπεύθυνης δήλωσης του Ν. 1599/86 και του αποσπάσματος ποινικού μητρώου. Απαιτείται, όμως, επιπλέον αποδεικτικό έγγραφο του εξουσιοδοτουμένου να συμμετάσχει στο διαγωνισμό ατόμου. Τα δημοτικά πρόσωπα που συμμετέχουν πρέπει να έχουν τη δυνατότητα λειτουργίας σχολικών κυλικείων εκ του καταστατικού τους.

ιγ) Ότι άλλο δικαιολογητικό ήθελε κριθεί κατά περίπτωση αναγκαίο χωρίς να μεταβάλλονται οι βασικοί όροι του διαγωνισμού

**Οι συμμετέχοντες θα πρέπει κατά την προσέλευσή τους στην δημοπρασία να επιδείξουν την αστυνομικής τους ταυτότητα στην αρμόδια επιτροπή, ενώ σε περίπτωση εξουσιοδότησης, ο εξουσιοδοτούμενος θα φέρει α)την εξουσιοδότηση β)και την αστυνομική ταυτότητά του γ) φωτοαντίγραφο της αστυνομικής ταυτότητας του εξουσιοδοτούντος.**

**Άρθρο 6ο**

**Τρόπος επιλογής μισθωτή και ανάθεσης εκμετάλλευσης του κυλικείου**

Για την επιλογή του μισθωτή λαμβάνονται υπόψη τα παρακάτω:

α) **Η τιμή της προσφοράς**,

β) **Η προϋπηρεσία σε μίσθωση σχολικού κυλικείου** και

γ) **Η πολυτεκνική ιδιότητα** του ιδίου ή και προερχόμενου από πολυτεκνική οικογένεια.

δ) **την μονογονεϊκή ιδιότητα**

ε) **την πιστοποίηση του ΕΦΕΤ**, πιστοποιημένος είτε μέσω **(ΕΟΠΠΕΠ**) είτε μέσω εναλλακτικών σχημάτων (**ΕΣΥΔ)**

**Την εκμετάλλευση θα αναλάβει εκείνος που θα συγκεντρώνει τη μεγαλύτερη μοριοδότηση των α, β, γ. δ. ε ανωτέρω περιπτώσεων, που θα γίνει ως εξής:**

* Κάθε προσφορά σε ευρώ πολλαπλασιάζεται επί δύο (2).
* Κάθε χρόνος προϋπηρεσίας σε μίσθωση σχολικού κυλικείου υπολογίζεται ως ένα (1) μόριο. Το σύνολο των μορίων λόγω προϋπηρεσίας δεν μπορεί να υπερβαίνει τα οκτώ (8).
* Για την πολυτεκνική ιδιότητα υπολογίζονται μόρια ως ακολούθως:
* Πολύτεκνος υποψήφιος εκμεταλλευτής κυλικείου πέντε (05) μόρια
* Υποψήφιος εκμεταλλευτής κυλικείου προερχόμενος από πολυτεκνική οικογένειας τρία (03) μόρια.
* Μονογονεϊκή ιδιότητα τέσσερα (04) μόρια.
* Πιστοποιημένος από τον ΕΦΕΤ υποψήφιος εκμεταλλευτής κυλικείου: επιπλέον ένα (01) μόριο. Πιστοποιημένος είτε μέσω (ΕΟΠΠΕΠ) είτε μέσω εναλλακτικών σχημάτων (ΕΣΥΔ): δύο (2) μόρια.

Στην περίπτωση που οι πρώτοι στον αριθμό μορίων είναι δύο ή περισσότεροι, η Επιτροπή τους ζητάει να προσκομίσουν την επόμενη εργάσιμη ημέρα νέα έγγραφη προσφορά η οποία δεν πρέπει να είναι σε καμία περίπτωση χαμηλότερη από την αρχική. Η διαδικασία αυτή μπορεί να επαναλαμβάνεται μέχρι κάθε επόμενη εργάσιμη ημέρα για να υπάρξει ένας με τον υψηλότερο αριθμό μορίων και για όσο χρονικό διάστημα κρίνει η επιτροπή διενέργειας διαγωνισμού.

**Άρθρο 7ο**

**Καταβολή μισθώματος**

Η ετήσια καταβολή του μισθώματος θα γίνεται στο Λογαριασμό της Σχολικής Επιτροπής (ΕΤΕ, Αρ. λογ/μού: 202-540000-76) σε τρεις (3) δόσεις. Η πρώτη δόση στις 30 Νοεμβρίου, η δεύτερη στις 28 Φεβρουαρίου και η τρίτη στις 31 Μαΐου κάθε έτους. Το ύψος των δόσεων θα διαμορφώνεται σύμφωνα με τον τύπο:

**υ = (1/189)·α·β·γ**

όπου:

**υ:** το ύψος των δόσεων,

189: οι εργάσιμες ημέρες του έτους,

**α:** η προσφορά,

**β:** ο αριθμός των φοιτώντων μαθητών στις ημερομηνίες που καταβάλλονται οι δόσεις,( ο συνολικός αριθμός των μαθητών στο 24ο Δημοτικό Σχολείο Βόλου και 15ο Δημοτικό Σχολείο Βόλου είναι 198 μαθητές

**γ:** οι εργάσιμες ημέρες λειτουργίας του σχολείου με αντίστοιχη φοίτηση μαθητών για την περίοδο που καλύπτει η δόση.

Ο αριθμός των φοιτώντων μαθητών (β) και οι εργάσιμες ημέρες για την περίοδο που καλύπτει η δόση (γ) βεβαιώνονται κάθε φορά από το Διευθυντή του Σχολείου. Στον αριθμό αυτό προστίθεται και ο αριθμός των σπουδαστών άλλων σχολικών μονάδων στην περίπτωση που θα συστεγαστούν και θα εξυπηρετούνται από το κυλικείο. Οι ημέρες και ώρες λειτουργίας του κυλικείου ταυτίζονται με αυτές της λειτουργίας της Σχολικής Μονάδας και θεωρούνται 189 εργάσιμες ημέρες.

Ο εκμεταλλευτής του κυλικείου σύμφωνα με το άρθρο 13& 2Ν 5164/1931 θα επιβαρύνεται με τέλη χαρτοσήμου 3% (πλέον 20% εισφοράς υπέρ ΟΓΑ επ' αυτών).

**Άρθρο 8ο**

Η σύμβαση καταγγέλλεται από τη Σχολική Επιτροπή για τους εξής λόγους:

Α) Για παράβαση των όρων της υπογραφείσας μισθωτικής σύμβασης

Β) Μετά την πιστοποίηση της Επιτροπής Ελέγχου και εισήγηση της στη Σχολική Επιτροπή για την καταγγελία της σύμβασης, για ουσιώδη λόγο, που οφείλεται στον υπεύθυνο ανάδοχο του κυλικείου. Η Σχολική Επιτροπή κρίνει εάν συντρέχει ή όχι λόγος καταγγελίας της σύμβασης και αποφασίζει αναλόγως, μετά από ακρόαση της Επιτροπής Ελέγχου του Κυλικείου και του μισθωτή/τριας.

Γ) Σε περίπτωση μη έγκαιρης καταβολής των μισθωμάτων, σύμφωνα με τις διατάξεις του άρθρου 7 της παρούσας, το Διοικητικό Συμβούλιο της Σχολικής Επιτροπής μετά την ακρόαση του/της μισθωτή/τριας, υποδεικνύει την υποχρέωση του/της μισθωτή/τριας στην τήρηση των οικονομικών υποχρεώσεων που απορρέουν από τη συναφθείσα μίσθωση και σε συνέχιση της μη συμμόρφωσής του για την καταβολή, σύμφωνα με και με τα προβλεπόμενα περί είσπραξης δημοσίων εσόδων, αποφασίζει την καταγγελία της σύμβασης.O/Hμισθώτης/τρια υποχρεούται μόλις της κοινοποιηθεί η απόφαση του Διοικητικού Συμβουλίου για καταγγελία της σύμβασης πρέπει μέσα σε προθεσμία 10 ημερών από την κοινοποίηση να παραδώσει το κλειδί του σχολικού κυλικείου στο διευθυντή του σχολείου.

**Άρθρο 9ο**

**Υποβολή ενστάσεων**

α) Ενστάσεις κατά της νομιμότητας της διενέργειας του διαγωνισμού ή της συμμετοχής κάποιου σε αυτόν, κατά τη διάρκεια του διαγωνισμού, υποβάλλονται μέχρι και την επόμενη εργάσιμη ημέρα από την ημερομηνία διενέργειάς του. Η Επιτροπή υποβάλλει την ένσταση με αιτιολογημένη γνωμοδότησή της στη Σχολική Επιτροπή που είναι αρμόδια για την κατακύρωση του διαγωνισμού, προκειμένου να αποφανθεί τελικά για την αποδοχή ή την απόρριψή της.

β) Ενστάσεις που υποβάλλονται για οποιουσδήποτε άλλους από τους προαναφερόμενους λόγους δε γίνονται δεκτές.

γ) Ενστάσεις κατά της συμμετοχής κάποιου στο διαγωνισμό, λαμβάνει γνώση υποχρεωτικά με τη φροντίδα της Επιτροπής αυτός, κατά του οποίου στρέφεται.

**Άρθρο 10ο**

**Ο εκμεταλλευτής του κυλικείου θα πρέπει να γνωρίζει ότι:**

α) Απαγορεύεται η υπεκμίσθωση ή η καθ' οιονδήποτε τρόπο ολική ή μερική παραχώρησή του σε άλλο άτομο. Η παρουσία του στο κυλικείο τις ώρες λειτουργίας του είναι απαραίτητη. Δύναται όμως να επικουρείται από πρόσωπο, το οποίο θα πληροί τις σχετικές προϋποθέσεις εργασίας. Το πρόσωπο το οποίο θα συνεπικουρεί πρέπει απαραιτήτως να πληροί τις προϋποθέσεις σύμφωνα με τα άρθρα 4 (παρ. 1,2,3 και 4), 7,8 και 9 του Ν. 3528/2017 (ΦΕΚ 26Α/9/2/2007), «Κύρωση του Κώδικα κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. Επίσης και στην περίπτωση που δεν διαθέτει βεβαίωση παρακολούθησης σεμιναρίου υγιεινής και ασφάλειας τροφίμων του Ε.Φ.Ε.Τ υποχρεούται να το παρακολουθήσει προσκομίζοντας τη σχετική βεβαίωση στη Σχολική Επιτροπή μετά την υπογραφή της συμβάσεως και εντός εύλογου χρονικού διαστήματος.

β) Είναι υποχρεωτική η χρησιμοποίηση Φ.Τ.Μ.(σχετική η αριθμ. Δ4/693/14.11/91 εγκύκλιος)

γ) Είναι υποχρεωτική η ασφάλιση στον Ο.Α.Ε.Ε (πρώην ΤΕΒΕ σχετική η αριθμ. Δ4/467/8.8.91 εγκύκλιος).

δ) Για τη λειτουργία του κυλικείου απαιτείται η έκδοση σχετικής αδείας. (Σχετική τα ΦΕΚ 2496-τ.Β’/4-11-2011&ΦΕΚ 3106/τ.Β’/09-12-2013. Η άδεια λειτουργιάς των κυλικείων θα πρέπει να βρίσκεται αναρτημένη σε εμφανές σημείο του κυλικείου.

ε) Θα πρέπει να τηρεί αυστηρά τις ισχύουσες :

Υγειονομικές Διατάξεις σύμφωνα με την αριθμ. 1γ /Γ.Π./οικ 81025-27/8/2013 (ΦΕΚ 2135/29/8/2013τ. Β')& Υ1γ/ΓΠ/οικ.96605/17-10-2013 Απόφαση του αρμόδιου Υπουργού Υγείας «Κανόνες υγιεινής σχολικών κυλικείων, καντινών (σταθερών) χώρων εστίασης εντός των σχολείων και καθαρισμός των προϊόντων που διατίθενται από αυτά εντός δημοσίων και ιδιωτικών σχολείων πρωτοβάθμιας και δευτεροβάθμιας» και να συμμορφώνεται στις υποδείξεις της Επιτροπής κυλικείου όπως τροποποιήθηκε με την Υ1γ/Γ.Π/οικ.47829/-23/6/2017 (ΦΕΚ 2161-23/6/2017) «Υγειονομικοί όροι και προϋποθέσεις λειτουργίας επιχειρήσεων τροφίμων / ποτών και άλλες διατάξεις».

ζ) Θα πρέπει να τηρεί αυστηρά τις ισχύουσες με την οποία καθορίζονται τα προσφερόμενα είδη από τα σχολικά κυλικεία σύμφωνα με το ΦΕΚ 2983-30/8/2017 Υ.Α 91354 -24 /8/2017 άρθρο 115 «Καθορισμός ανώτατων τιμών σε συγκεκριμένα σημεία πώλησης» όπως τροποποιήθηκε με την υπ. αριθμ. 107206-12/10/2021 Απόφαση (ΦΕΚ -4736-12/10/2021) Τροποποίηση του άρθρου 115 «Καθορισμός ανώτατων τιμών σε συγκεκριμένα σημεία πώλησης», της υπ. αριθμ. 91354/24/08/2017 απόφαση του Υπουργού Ανάπτυξης και Ανταγωνιστικότητας» Κωδικοποίηση Κανόνων Διακίνησης και Εμπορίας Προϊόντων και Παροχής Υπηρεσιών (Κανόνες ΔΙΕΠΠΥ) .

Η Σχολική Επιτροπή μπορεί να τροποποιήσει τους παραπάνω όρους ή και να προσθέσει και άλλους κατά την κρίση της.

Οι παραπάνω όροι είναι **υποχρεωτικοί η** παράβαση ενός και μόνου όρου από τον εκμεταλλευτή θα έχει ως συνέπεια την **καταγγελία της σύμβασης**.

**3. Συγκροτείται** Επιτροπή διενέργειας του πλειοδοτικού διαγωνισμού και αποτελείται από τους:

Α. Γαϊτανά Κων/νο, Διευθυντή του 24ουΔημ. Σχ. Βόλου, με αναπληρωματικό μέλος τον διευθυντή του 15ουΔημ.Σχ. Βόλου, Σιάτρα Ευστάθιο.

Β. Μορφογιάννη Αναστασία, Πρόεδρο της Σχολικής Επιτροπής Πρωτοβάθμιας Εκπαίδευσης Δήμου Βόλου με αναπληρωματικό μέλος τον Δασκαλόπουλο Ζαφείριο, Αντιπρόεδρο της Σχολικής Επιτροπής Πρωτοβάθμιας Εκπαίδευσης Δήμου Βόλου.

Γ. Τον Πρόεδρο του Συλλόγου Γονέων και Κηδεμόνων των24ου& 15ου Δημ. Σχ. Βόλου, με αναπληρωματικό μέλος τον αντιπρόεδρο, ή μέλος, του Συλλόγου Γονέων και Κηδεμόνων των 24ου& 15ου Δημ. Σχ. Βόλου.

Το αποτέλεσμα του πλειοδοτικού διαγωνισμού, αφού συνταχθεί πρακτικό, θα τεθεί στην τελική κρίση του Δ.Σ. της Σχολικής Επιτροπής Πρωτοβάθμιας για την αποδοχή του ή όχι.

**4.** Με την ευθύνη της Προέδρου της Σχολικής Επιτροπής περίληψη της διακήρυξης θα σταλεί για δημοσίευση στο σχολείο στις τοπικές εφημερίδες (Ταχυδρόμος και Θεσσαλίατης Δευτέρας), σε μια ηλεκτρονική εφημερίδα mycitynet.gr. Επίσης θα τοποθετηθεί στον πίνακα ανακοινώσεων της Σχολικής Μονάδας και της Σχολικής Επιτροπής καθώς και στην ηλεκτρονική ιστοσελίδα του Δήμου Βόλου [http://www.volos.gr.](http://www.volos.gr./)

Όλα τα **έξοδα** δημοσίευσης της διακήρυξης θα βαρύνουν τον **τελικό πλειοδότη,** ο οποίος μετά την υπογραφή του πρακτικού διενέργειας του διαγωνισμού οφείλει σε κάθε περίπτωση να τα καταβάλει.

**Η ΠΡΟΕΔΡΟΣ ΤΟΥ Δ.Σ. ΤΗΣ ΣΧΟΛΙΚΗΣ ΕΠΙΤΡΟΠΗΣ**

**ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ**

**ΔΗΜΟΥ ΒΟΛΟΥ**

**ΜΟΡΦΟΓΙΑΝΝΗ ΑΝΑΣΤΑΣΙΑ**